भारत का मून को दूसरे कार्यकाल के लिए समर्थन  
संयुक्त राष्ट्र में एशियाई समूह ने न्यूयॉर्क में बैठक की और दूसरे कार्यकाल के लिए बान की उम्मीदवारी को समर्थन दिया।
भारत ने बान की मून को संयुक्त राष्ट्र महासचिव के दूसरे कार्यकाल के लिए समर्थन करने की घोषणा की है।  संयुक्त राष्ट्र में एशियाई समूह ने न्यूयॉर्क में बैठक की और दूसरे कार्यकाल के लिए बान की उम्मीदवारी को समर्थन दिया।  विदेश मंत्रालय के बयान में कहा गया, भारत के कार्यवाहक स्थायी प्रतिनिधि राजदूत मनजीव सिंह पुरी बैठक में मौजूद थे और मामले में भारत के समर्थन से अवगत कराया। एशियाई समूह महासभा के अध्यक्ष और सुरक्षा परिषद के अध्यक्ष को लिखकर समूह के निर्णय के बारे में सूचित करेगा।  बान ने सोमवार को संयुक्त राष्ट्र के शीर्ष पद के लिए फिर से चुनाव में भाग लेने की घोषणा की थी।  बान एक जनवरी 2007 से इस पद पर हैं और उनका कार्यकाल 31 दिसम्बर को खत्म हो रहा है।